പാക് നേതാവിന്റെ വധം: 5 പ്രതികള് കൊല്ലപ്പെട്ടു ക്വെറ്റ മതേതര ദേശീയവാദിയായ രാഷ്ട്രീയനേതാവിനെ തട്ടിക്കൊണ്ടുപോയി കൊന്ന അഞ്ചുപേരെ വധിച്ച് പാക് തീവ്രവാദ വിരുദ്ധ സേന. ജൂണ് അവസാനം ക്വെറ്റയില്നിന്ന് തട്ടിക്കൊണ്ടുപോയ അവാമി നാഷണല് പാര്ടി നേതാവ് മാലിക് ഉബൈദുള്ള കാസിയെ വ്യാഴാഴ്ച പിഷിന് ജില്ലയിലെ അഫ്ഗാന് അഭയാര്ഥി ക്യാമ്ബിന് സമീപം മരിച്ച നിലയില് കണ്ടെത്തിയിരുന്നു. സംഭവവുമായി ബന്ധപ്പെട്ട അഞ്ചുപേരാണ് ശനിയാഴ്ച തീവ്രവാദ വിരുദ്ധ സേനയുമായുണ്ടായ ഏറ്റുമുട്ടലില് കൊല്ലപ്പെട്ടത്. ഇവരുടെ ഒളിത്താവളത്തില്നിന്ന് യന്ത്രത്തോക്കുകള്, ഗ്രനേഡുകള്, തോക്കുകള് എന്നിവ കണ്ടെടുത്തു. കേസില് ഒരാള് നേരത്തെ അറസ്റ്റിലായിരുന്നു. 3 ഭീകരര് കൊല്ലപ്പെട്ടു പാകിസ്ഥാനിലെ ലാഹോറില് ഭീകരവിരുദ്ധ സേന മൂന്ന് ഭീകരരെ വധിച്ചു. പാക് താലിബാന്കാരാണ് കൊല്ലപ്പെട്ടത്. ഫിറോസ്വാലയിലെ വാടകവീട്ടില് ഒളിവില് കഴിയുകയായിരുന്ന ഇവര് ഞായറാഴ്ച ഷിയ റാലികള്ക്കും സുരക്ഷാസേനയ്ക്കുമെതിരെ ആക്രമണം നടത്താന് പദ്ധതിയിട്ടിരുന്നതായി പൊലീസ് പറഞ്ഞു.